Številka: 03215-8/2013-3

Datum: 20. 12. 2013

## ZAPISNIK

19. seje Odbora za stanovanjsko politiko (v nadaljevanju: Odbor), ki je bila v sredo, 27. novembra 2013.

Seja je potekala v Klubu 11, Mestna hiša, Mestni trg 1, Ljubljana.

Sejo je vodila predsednica Odbora Breda Brezovar Papež.

Na seji so bili navzoči članice in člani Odbora (v nadaljevanju: člani):

Breda Brezovar Papež, Iztok Kordiš, Matej Čepeljnik, Marjan Jernej Virant, Mojca Kavtičnik Ocvirk in Boštjan Zajc.

Seje se ni udeležila Bruna Antauer.

Na seji so bili navzoči tudi:

Sašo Rink, direktor JSS MOL in Boris Kaučič iz MOL, SODMS.

Seja se je pričela ob 17.10 uri ob navzočnosti 6 članov.

S sklicem seje so člani prejeli predlog dnevnega reda 19. seje Odbora:

1. **Potrditev zapisnika 18. seje Odbora za stanovanjsko politiko**
2. **Predlog Odloka o rebalansu proračuna Mestne občine Ljubljana za leto 2013**
3. **Predlog Rebalansa št. 2 finančnega načrta Javnega stanovanjskega sklada Mestne občine Ljubljana za leto 2013**
4. **Predlog Sklepa o povečanju vrednosti namenskega premoženja in kapitala Javnega stanovanjskega sklada Mestne občine Ljubljana**
5. **Razno**

O dnevnem redu ni razpravljal nihče, zato je predsednica dala na glasovanje predlagani dnevni red:

**PREDLOG SKLEPA:**

**Odbor za stanovanjsko politiko sprejme predlog dnevnega reda 19. seje Odbora.**

Navzočih je bilo 6 članov.

Za je glasovalo 6 članov. Proti ni glasoval nihče.

Predlog dnevnega reda **je bil** sprejet.

**AD 1**

Predsednica je vprašala navzoče člane in članice ali je kakšna pripomba na vsebino zapisnika 18. seje odbora. Prisotni niso podali nobenih pripomb na zapisnik. Nato je predsednica dala na glasovanje.

**PREDLOG SKLEPA:**

**Potrdi se zapisnik 18. seje Odbora za stanovanjsko politiko.**

Navzočih je bilo 6 članov.

Za je glasovalo 6 članov. Proti ni glasoval nihče.

Sklep je bil sprejet.

**AD 2**

Gradivo za vse točke dnevnega reda so člani prejeli s sklicem seje. Predsednica je predlagala, da se točka predlog Odloka o rebalansu proračuna Mestne občine Ljubljana za leto 2013 in predlog Rebalansa št. 2 finančnega načrta Javnega stanovanjskega sklada Mestne občine Ljubljana za leto 2013 predstavita vsebinsko na skupni točki in nato se o sklepih posebej glasuje. Prisotni so se strinjali s predlogom.

Predsednica je podala uvodno obrazložitev k razpravi o predlog Odloka o rebalansu proračuna Mestne občine Ljubljana za leto 2013 in predlog Rebalansa št. 2 finančnega načrta Javnega stanovanjskega sklada Mestne občine Ljubljana za leto 2013. Nato je predala besedu direktorju JSS MOL, g. Sašo Rinku.

Sašo Rink, direktor JSS MOL, je podal širšo in poglobljeno obrazložitev k predlogu Odloka o rebalansu proračuna Mestne občine Ljubljana za leto 2013 in predlogu Rebalansa št. 2 finančnega načrta Javnega stanovanjskega sklada Mestne občine Ljubljana za leto 2013.

Predstavil je nekatere postavke v drugem rebalansu proračuna Mestne občine Ljubljana za leto 2013 in nekatere spremembe postavk v predlogu Rebalansa št. 2 finančnega načrta Javnega stanovanjskega sklada Mestne občine Ljubljana za leto 2013. Izpostavil je višino spremembe sredstev glede na veljavni proračun ter rebalans št. 2, potek prenove stanovanj, delež subvencij najemnin neprofitnih stanovanj, projekt Polje 3 in zamik projekta v leto 2014, projekt Belokranjska 2 in manjši zamik v leto 2014, druge investicije JSS MOL, potek nakupa nepremičnin iz javne dražbe (samski dom na Hladilniški ulici v Zalogu), predvidene kasnejše spremembe rebalansa za leto 2014, prilaganjanje investicijskemu ciklu, projekt Zarnikova 4 in projekt na ulici Španskih borcev.

Razpravljali so: Breda Brezovar Papež, Iztok Kordiš, Matej Čepeljnik, Marjan Jernej Virant, Mojca Kavtičnik Ocvirk, Boštjan Zajc in Sašo Rink.

Razprava je tekla o povečani potrebi po neprofitnih stanovanjih, povečani potrebi po subvencijah najemnin in stroškov iz proračuna MOL, o prihodkih socialno šibkih meščank in meščanov in nadaljnji predvideni izgradnji stanovanj, o vzvodih in pomoči najemnikom v JSS MOL, o sodelovanju s Kralji ulice, , o funkcionalni pismenosti nekaterih najemnikov, o neplačnikih v JSS MOL, o obisku JSS iz Maribora, slabšanju plačilne discipline najemnikov iz leta v leto, o davku na nepremičnine, o ocenjeni višini davka na nepremičnine (cca 0,5 mio €), o NUSZ.

Po končani razpravi je predsednica dala na glasovanje:

**SKLEP:**

**Odbor za stanovanjsko politiko je kot zainteresirano delovno telo obravnaval predlog Odloka o rebalansu proračuna Mestne občine Ljubljana za leto 2013 za področje stanovanjske politike, proračunske postavke 4.11. Služba za razvojne projekte in investicije - 1605 (Spodbujanje stanovanjske gradnje) in ga predlaga pristojnemu Odboru za finance v sprejem.**

Navzočih je bilo 6 članov.

Za je glasovalo 6 članov. Proti ni glasoval nihče.

Sklep je bil sprejet.

**AD 3**

Ker je bila razprava pod to točko že opravljena ob prejšnji točki tu predsednica ni odpirala nove razprave, pač pa je podala le predlog sklepa na glasovanje:

**SKLEP:**

**Odbor za stanovanjsko politiko je kot zainteresirano delovno telo obravnaval predlog Rebalansa št. 2 finančnega načrta Javnega stanovanjskega sklada Mestne občine Ljubljana za leto 2013 in ga predlaga pristojnemu Odboru za finance v sprejem.**

Navzočih je bilo 6 članov.

Za je glasovalo 6 članov. Proti ni glasoval nihče.

Sklep je bil sprejet.

**AD 4**

Gradivo za to točko so člani prejeli s sklicem seje.

Predsednica je podala uvodno obrazložitev k razpravi o predlogu Sklepa o povečanju vrednosti namenskega premoženja in kapitala Javnega stanovanjskega sklada Mestne občine Ljubljana.

Sašo Rink, direktor JSS MOL, je podal krajšo obrazložitev k točki.

Predstavil je trenutno situacijo na zaključenem projektu Polje 3 in potrebo po sprejetju omenjenega sklepa zaradi prenosa vrednosti namenskega premoženja v vrednosti 9,9 mio € iz MOL na JSS MOL.

Razpravljala sta: Matej Čepeljnik in Sašo Rink.

Razprava je tekla o vrednosti celotne investicije.

Po končani razpravi je predsednica dala na glasovanje:

**SKLEP:**

**Odbor za stanovanjsko politiko je kot zainteresirano delovno telo obravnaval predlog Sklepa o povečanju vrednosti namenskega premoženja in kapitala Javnega stanovanjskega sklada Mestne občine Ljubljana in ga predlaga pristojnemu Odboru za finance v sprejem.**

Navzočih je bilo 6 članov.

Za je glasovalo 6 članov. Proti ni glasoval nihče.

Sklep je bil sprejet.

**AD 5**

Razpravljali so: Breda Brezovar Papež, Iztok Kordiš, Matej Čepeljnik, Marjan Jernej Virant, Mojca Kavtičnik Ocvirk, Boštjan Zajc in Sašo Rink.

Razprava je tekla o predlogih in pobudah, ki jih je OSP posredoval na JSS MOL, o pristojnem ministrstvu za stanovanjsko politiko, o Nacionalnem stanovanjskem programu, o Stanovanjskem zakonu, o t. i. nizkoprofitnih in neprofitnih najemninah, o stroškovnih najemninah, o odgovoru g. Saša Galonja iz ministrstva v zvezi z NSP, o upoštevanjih pripomb JSS MOL na pristojnem ministrstvu, o stanovanjskih zadrugah, o zakonodaji v Sloveniji in drugih državah glede zadružništva, o Zakonu o javnih skladih, projekt predviden za stanovanjsko zadrugo v Zeleni jami, o modelih na področju stanovanjskega zadružništva v drugih državah, o stanovanjih v Borovnici in delovanju SSRS.

Sekretar OSP bo članicam in članom posredoval raziskavo, ki jo je naredila MOL na področju stanovanjskih zadrug v MOL in jo posredoval po e-pošti na naslovnike.

Ga. Breda Brezovar Papež je nato seznanila vse prisotne da bo po zaključku današnje seje odstopila kot predsednica Odbora za stanovanjsko politiko zaradi drugih delovnih obveznosti. Zahvalila se je vsem članom in članicam za skupno delo na odboru, direktorju JSS MOL ter tajniku odbora.

Seja je bila končana ob 18.00 uri.

|  |  |
| --- | --- |
| Pripravil:  *Boris Kaučič*  Višji svetovalec III | *Breda Brezovar Papež*  Predsednica |